Συζήτηση:Ρίτσαρντ Τσωρτς

message: Γιατί βάζετε μετάφραση για τη λέξη φυλλάδιο στα αγγλικά;93.232.125.83 17:58, 19 Δεκεμβρίου 2010 (UTC)
Δε βάζω μετάφραση στα αγγλικά, αυτή είναι η πρωτότυπη περιγραφή και βάζω ελληνική μετάφραση. --Focal Point 23:42, 19 Δεκεμβρίου 2010 (UTC)
thread_title: μετάφραση

message: Παρακαλώ προσοχή στις διορθώσεις. Το "Matthew" αγγλικά προφέρεται "Μάθιου" και όχι "Μάτθιου". --Ttzavarasσυζήτηση 16:20, 23 Δεκεμβρίου 2010 (UTC)
thread_title: προφορά

message: Ο Τσωρτς δε νομίζω να μορφώθηκε. Στην Encyclopedia Britannica αναφέρεται ότι στα 16 του το έσκασε από το σχολείο για να καταταγεί στο Στρατό. --Ttzavarasσυζήτηση 22:52, 26 Δεκεμβρίου 2010 (UTC)
replies: text: Ως προς την μόρφωση δεν νομίζω ότι έχεις δίκιο. Λέει ότι ο πατέρας του ήταν κουάκερος έμπορος, και ο Τσωρτς πήγε μέχρι τα 16 σχολείο. Άρα θα πρέπει να είχε σημαντική μόρφωση σε φιλολογία, γλώσσες και θεολογία. Αυτό επιβεβαιώνεται και από τα παρακάτω. Αν είχε αλληλογραφία με τον Κολοκοτρώνη, τότε ή αυτός ήξερε καλά ελληνικά, ή ο Κολοκοτρώνης καλά αγγλικά, ή και οι δυο καλά ιταλικά. Επίσης το ότι το έσκασε από το σχολείο δεν σημαίνει ότι ήταν σκράπας. Απλά ήσως να μην ήθελε να γίνει παπάς ή έμπορας. Έγινε στρατιωτικός. Αλλά ας μην βγάζουμε δικά μας συμπεράσματα. Καλό είναι να αντιγράφουμε τις πηγές χωρίς να τις παρερμηνεύουμε. --ΦΚαραπατά 08:00, 27 Δεκεμβρίου 2010 (UTC)
Ένα απλό παιδί που έφυγε από την οικογένειά του εμπόρου πατέρα του, ένα παιδί που άρχισε 16 ετών από στρατιώτης, χωρίς ευγενείς γονείς να τον υποστηρίζουν, που κατάφερε να ανέβει στην ιεραρχία όσο του επέτρεπε η καταγωγή του και οι γνώσεις που απέκτησε στα στρατόπεδα, που βρήκε φιλοξενία στην Ιταλία και μετά στην Ελλάδα που δεν έκριναν την κοινωνική θέση του, αλλά μόνο αυτό που έβλεπαν, έναν επαγγελματία στρατιωτικό που ήξερε από τακτικό στρατό και που μπορούσε να κάνει πειθαρχημένους στρατιώτες (όσο αυτό ήταν δυνατόν) και φίλους τις ομάδες από άξεστους και άτακτους ξένους από τη Μεσόγειο. Διαβάστε τις κακίες του Φίνλευ και θα δείτε (μέσα από την κακιασμένη του γραφή) να ξεπροβάλλει ο Τσωρτς. Με ένα στρατόπεδο που δεν έμοιαζε βρετανικό σε τάξη και του ξίνισε του Καποδίστρια, που έβαζε νερό στο κρασί του για να μπορεί να διοικεί αποτελεσματικά τους Ελληνάρες ανεξέλεγκτους κλέφτες. Ένας ξένος, που κρατούσε αλληλογραφία όχι μόνο με τον μεγάλο αδελφό του αλλά και με τον αξιωματικό του, τον Κολοκοτρώνη και ανταποκρίθηκε όταν αυτός του έδειξε ότι ίσως ήταν καλύτερα να έλθει στην Ελλάδα, να πάρει τη θέση του Αρχιστράτηγου που δεν κατάφερε να κρατήσει ο ίδιος ο Κολοκοτρώνης από τις έριδες. Άξιος, άξιος, άξιος. --Focal Point 00:03, 27 Δεκεμβρίου 2010 (UTC)
Σύγκρινέ τον με την αυτού Εξοχότητα το Ναύαρχο Λόρδο Κόχραν, Lord Cochrane 10ος Earl of Dundonald, Μαρκήσιο του Maranhão :en:Thomas Cochrane, 10th Earl of Dundonald, που τον έδιωξαν από το Βρετανικό Ναυτικό για απάτη στο χρηματιστήριο, τον Λύκο των Θαλασσών. Άξιος και αυτός (κατάφερε ακόμη και να επανέλθει στο Βρετανικό Ναυτικό με δόξα και τιμή), αλλά από που ξεκίνησε αυτός και από που ο Τσωρτς! --Focal Point 00:23, 27 Δεκεμβρίου 2010 (UTC)
replies: text: :Δεν ερμηνεύω τίποτε περισσότερο από την ηλικία που έφυγε από το σχολείο - ούτε αν ήταν καλός ή κακός μαθητής (συ είπας). Αν θεωρείς ότι ένα 16χρονο μπορεί να έχει μόρφωση σε φιλολογία, γλώσσες και θεολογία σε αυτή την ηλικία τότε να καταργήσουμε και τα Πανεπιστήμια. --Ttzavarasσυζήτηση 09:38, 27 Δεκεμβρίου 2010 (UTC)
Πράγματι, αυτό που έχουμε ως στοιχείο, ότι έφυγε από σπίτι στα 16 του, το καταγράψαμε, καθώς και το εμπορικο-θρησκευτικό του υπόβαθρο. --Focal Point 10:16, 27 Δεκεμβρίου 2010 (UTC)
thread_title: μόρφωση

message: Μια μικρή βοήθεια παρακαλώ: Οι ξένες πηγές (βασικά η Μπριτάνικα- δε θυμάμαι άλλη πηγή αυτή τη στιγμή) αναφέρουν ημερομηνία θανάτου 30 Μαρτίου 1873.
Από την άλλη πλευρά ο Λόγος επιτάφιος εις τον αοίδιμον Φιλέλληνα Στρατηγόν Σιρ Ριχάρδον Τσουρτς, λεχθείς εν τω Α' Νεκροταφείω των Αθηνών τη 15 Μαρτίου 1873 είναι κατηγορηματικός .
Από την άλλη πλευρά η Βρετανία είχε αλλάξει στο Γρηγοριανό ημερολόγιο από το 1752, ενώ η Ελλάδα άλλαξε το 1923. Στο 1873 η διαφορά ήταν ή 12 ημέρες. Αν κάνουμε την πρόσθεση: 15+12=27  Μαρτίου, δε βγαίνει άκρη.
Από την άλλη πλευρά, ο ανηψιός είχε αποκόμματα εφημερίδων, την Guardian να λέει στις 26 Μαρτίου 1873 ότι "General Sir Richard Church died last week in Athens".Sir Richard Church, Occanational Papers, R. W. Church (Printed R & R Clark Limited, Edinbourgh), σελ. 327-333Occasional Papers selected from The Guardian, The Times and The Saturday Review 1846-1880 by the late R.W. Church, M.A., D.C.L., ...time Rector of Whatley, Dean of St. Paul, Honorary Fellow of Oriel College in two Vols, Vol II, London, MacMillan and Co. Limited, New York, 1897 
Θεωρώ σίγουρο λάθος το 30 Μαρτίου της Britannica, ενώ το «15 Μαρτίου 1873 με το παλαιό ημερολόγιο» μου φαίνεται ακλόνητο. Τώρα μένει να βρει κανείς την αντιστοιχία (πόσες ημέρες απείχε το Γρηγοριανό με το παλαιό ημερολόγιο) για να βγάλουμε και την ημερομηνία με το Γρηγοριανό. Κάθε βοήθεια ευπρόσδεκτη. --FocalPoint (talk) 10:59, 23 December 2010 (UTC)
replies: text: :Τώρα μάλιστα, ήρθε κι έδεσε... ο "Πυρσός" στο λήμμα "Τσωρτς" δίνει ημερομηνία θανάτου 8 Μαρτίου 1873... --Ttzavarasσυζήτηση 11:05, 27 Δεκεμβρίου 2010 (UTC)
Δεν είναι παράλογο να έχουμε ημερομηνία θανάτου που να προηγείται από την κηδεία, αλλά 7 ημέρες πριν, μάλλον υπερβολή φαίνεται. Εφημερίδες έχουμε; --Focal Point 12:25, 27 Δεκεμβρίου 2010 (UTC)
Όχι εκτός από αυτή που ανέφερες πιο πάνω. --Ttzavarasσυζήτηση 12:44, 27 Δεκεμβρίου 2010 (UTC)
οι τελευταίες ειδήσεις (θα διαβάσω αργότερα τις υπόλοιπες): 
«Ο γηραιός στρατηγός Τσωρτς, ο επιφανέστατος των επιζώντων φιλελλήνων, επικινδύνως ασθενεί, προ τινών ημερών, εκ πλευρίτιδος. Η κατάστασις του ενδόξου ασθενούς εμπνέει φόβους. Ο Βασιλεύς δις ήδη επισκέφθη τον ασθενούντα στρατηγόν», Εν Αθήναις, 5 Μαρτίου 1873, Δευτέρα, Εφημερίδα ΑΙΩΝ, Αρ. 2887 (ψηφιακή σελίδα 490)
(εκδίδεται Δευτέρα και Πέμπτη). Πάμε στην Πέμπτη τώρα...
--Focal Point 13:23, 27 Δεκεμβρίου 2010 (UTC)
«Ο γηραιός στρατηγός Τσωρτς, εξακολουθεί πάσχων. Ει και παρετηρήθει από της χθες ύφεσις εις την πρώτην ορμήν της ασθενείας, ουχ ήττον δεν υπάρχουσι πολλαί ελπίδες ότι η βελτίωσις αύτη δύναται να διαλύση το νόσημα, ένεκα του βαθέως γήρατος, επικινδύνου όντως πάντοτε. Τον πάσχοντα στρατηγόν νοσηλεύει μετ' ιδιαιτέρας φροντίδος, η σύζυγος του πρέσβεως της Αγγλίας κα Στούαρ, μη μακρυνομένη αυτού. Ήδη η αγγλική πρεσβεία σφράγισε το γραφείον του ασθενούς κατά παραγγελίαν εξ Αγγλίας, ως λέγεται χειρόγραφα πολυτιμα βρίσκονται εν αυτώ. Ο Βασιλεύς και η Βασίλισσα σχεδόν καθ'εκάστην επισκέπτονται τον ένδοξον ασθενήν», Εν Αθήναις, 8 Μαρτίου 1873, Πέμπτη, Εφημερίδα ΑΙΩΝ, Αρ. 2888 (ψηφιακή σελίδα 493). --Focal Point 13:37, 27 Δεκεμβρίου 2010 (UTC)
«Η Βουλή συνελθούσαν εις συνεδρίασιν το Σάββατο, εδέχθη τον όρκον των βουλευτών τινών, εσχάτως αφιχθέντων, παμψηφί δε, άμα αναγγελθέντος αυτή του θανάτου του στρατηγού Τσώρτς, απεφάσισεν ίνα ολόκληρος παραβρεθή εις την κηδείαν αυτού» και παρακάτω: «ΤΕΛΕΥΤΑΙΑΙ ΕΙΔΗΣΕΙΣ: Η κηδεία του λειψάνου του Στρατηγού Τσώρτς, κατά το Πρόγραμμα, το εκδοθέν το Σάββατον. υπό της Κυβερνήσεως, έμελλε να γίνη, χθες Κυριακήν, .... ανεβλήθην για την σήμερον ημέραν ... Αλλά και σήμερον η κηδεία ανεβλήθη επ'αόριστον ένεκα του επισκήψαντος ανέμου και εν γένει της γενικής καταστάσεως της ατμόσφαιρας...» Εν Αθήναις, 12 Μαρτίου 1873, Δευτέρα, Εφημερίδα ΑΙΩΝ, Αρ. 2889 (ψηφιακή σελίδα 495).
Άρα πέθανε Πέμπτη 8 ή (πιθανότερο) Παρασκ. 9 ή (νωρίς το) Σαβ. 10 Μαρτίου. Ας δούμε και παρακάτω. --Focal Point 13:53, 27 Δεκεμβρίου 2010 (UTC)
«Πληροφορούμεθα, ότι η κηδεία του λειψάνου του στρατηγού ΤΣΩΡΤΣ τελείται επί τέλους αύριον, ώραν 2 μ.μ. Αληθώς, αι αλλεπάλληλοι αναβολαί και μάλιστα η επ'αόριστον ήρξαντο λαμβάνουσαι ευτράπελον χαρακτήρα, και δίδουσαι αφορμήν εις ποικίλα σχόλια, αφ'ων καιρός ήτο πλέον να αφαιρεθεί πάσα τροφή. Άλλως τε και το σέβας προν την μνήμην του αποβιώσαντος δεν επέτρεπε τα τοιαύτα κωμικά επεισόδια» Εν Αθήναις, 14 Μαρτίου 1873, Τετράδη, Εφημερίδα ΑΙΩΝ, Αρ. 2890 (ψηφιακή σελίδα 497). --Focal Point 14:02, 27 Δεκεμβρίου 2010 (UTC)
«Χθες ετελέσθη επί τέλους η κηδεία του λειψάνου του στρατηγού ΤΣΩΡΤΣ..
...επί της κορυφής της οδού των Φιλελλήνων προτεσταντικόν ναόν...εδέχετο δ'αυτόν εκεί ο Βασιλεύς...ο επί της Δικαιοσύνης Υπουργός K. Χαλκιόπουλος απήγγειλεν επικήδειον λόγον..» Εν Αθήναις, 16 Μαρτίου 1873, Παρασκευή, Εφημερίδα ΑΙΩΝ, Αρ. 2891 (ψηφιακή σελίδα 499)(προφανώς ο Γεννάδιος έκανε άλλη ομιλία, αλλά δε θεωρήθηκε σημαντική όσο αυτή του υπουργού) --Focal Point 14:22, 27 Δεκεμβρίου 2010 (UTC)
Εν Αθήναις, 21 Μαρτίου 1873, Τετράδη (Τετάρτη), Εφημερίδα ΑΙΩΝ, Αρ. 2893 (ψηφιακή σελίδα 502), Λόγος Επιτάφιος (α) εις Ριχάρδον Τσούρτς, Στρατηγόν και Μεγαλόσταυρον εκφωνηθείς εις το Νεκροταφείον Αθηνών υπό του Π. Χαλκιόπουλου, Υπουργού της Δικαιοσύνης --Focal Point 14:45, 27 Δεκεμβρίου 2010 (UTC)
Πέσαμε σε φυλλάδα φαίνεται, της εποχής. Ενώ ο ΑΙΩΝ μιλά για ευτράπελα, η εφημερίδα ΑΛΗΘΕΙΑ, φύλλο 1873, Παρασκευή, Μάρτιος 9 (ψηφιακή σελίδα 1122) λέει: «Η κηδεία του Στρατηγού Τζούρτζ ανεβλήθη μέχρι της Πέμπτης, διότι την Τετάρτην περιμένεται εξ Αγγλίας ο ανηψιός του. 
- Ο ένδοξος στρατηγός Ρικάρδος Τζούρτζ απεβίωσεν χθες μετά μεσημβρίας. Η κηδεία του γενήσεται προσεχήν Πέμπτην....» Επιτέλους, το σωστό: Πέθανε στις 8 Μαρτίου και η κηδεία έγινε στις 15 Μαρτίου (όλα με το παλαιό ημερολόγιο). --Focal Point 15:21, 27 Δεκεμβρίου 2010 (UTC)
και στην ίδια εφημερίδα, ψηφιακή σελίδα 1132, ... Μετά τον Π. Χαλκιόπουλο... ... ωμίλησεν αγγλιστί ο νέος Ιω. Γεννάδιος  (επιτέλους, τα βρήκα). --Focal Point 15:32, 27 Δεκεμβρίου 2010 (UTC)
Εκπληκτική έρευνα!! Συνεπώς ο "Πυρσός" ορθά αναφέρει ημερομηνία θανάτου 8/3/1873. --Ttzavarasσυζήτηση 16:35, 27 Δεκεμβρίου 2010 (UTC)
Εξηγείται τώρα και η ημερομηνία της Guardian.--Focal Point 20:44, 27 Δεκεμβρίου 2010 (UTC)
Δώσε παρακαλώ κάποια στοιχεία για την αναφορά στον Πυρσό (ημνία έκδοσης κλπ) για να είμαστε σωστοί. --Focal Point 20:43, 27 Δεκεμβρίου 2010 (UTC)
replies: text: ::"Μεγάλη Ελληνική Εγκυκλοπαίδεια" Π. Δρανδάκη, τ. ΚΓ' (΄΄Τηλεμετρία-Φιλίσκος), λήμμα "Τσώρτς, Ριχάρδος", Α' εκδ. 1932. --Ttzavarasσυζήτηση 12:50, 28 Δεκεμβρίου 2010 (UTC)
Επιβεβαιώνω ότι και ο Ελευθερουδάκης (Εγκυκλοπαιδικό Λεξικό Ελευθερουδάκη, τόμος 12ος, Τ-Ω, Εκδοτικός Οίκος Ελευθερουδάκη, Αθήνα, 1931) αναφέρει ημερομηνία θανάτου τις 8 Μαρτίου 1873 (με το παλαιό ημερολόγιο βέβαια που ίσχυε τότε). --Focal Point 09:02, 2 Ιανουαρίου 2011 (UTC)
thread_title:  ημερομηνία θανάτου 

message: ..ίδρυσε ελληνικά τάγματα από Σουλιώτες και Πάργιους τα οποία αργότερα καταργήθηκαν μετά από απαίτηση της Τουρκίας.. (πηγή: Ήλιος) --Focal Point 12:45, 28 Δεκεμβρίου 2010 (UTC)
thread_title:  σημείωση για χρήση αργότερα 

message: Σχετικά με την αναστροφή της αλλαγής αυτής: 
Αγαπητέ Alexikoua, γράφεις ότι «αυτονόητο ότι στρατιωτική Μονάδα ενός κράτους δεν φέρει ονομασία διαφορετικής γλώσσας» και διορθώνεις το Greek Light Infantry Regiment σε Ελαφρού Ελληνικού Πεζικού. Θα είχες 100% δίκιο αν το κράτος στο οποίο αναφερόσουν ήταν ελληνικό. Το κράτος στο οποίο αναφέρεσαι ήταν η Βρετανική Αυτοκρατορία, η Μεγάλη Βρετανία, εδάφη στην κατοχή της οποίας ήταν τότε τα Επτάνησα. Άρα, η στρατιωτική Μονάδα του κράτους Μεγάλη Βρετανία, φέρει το όνομά της στην γλώσσα του κυρίαρχου κράτους στο οποίο ανήκει το στρατιωτικό σώμα, στην περίπτωση αυτή την αγγλική γλώσσα. Το ίδιο και ο Τσωρτς. Τότε ήταν ο αξιωματικός Richard Church και όχι ο μετέπειτα κάτοικος Ελλάδος και στρατιωτικός του Ελληνικού Κράτους Τσούρτσης, Τσωρτς, Τζουρτζ. Ρίξε και μια ματιά στην τεκμηρίωση για το Greek Light Infantry Regiment μέσα στο άρθρο και θα καταλάβεις καλύτερα. --Focal Point 17:21, 9 Μαρτίου 2012 (UTC)
thread_title: Εξήγηση